KOMISIJOS REGLAMENTAS (EB) Nr. 1267/2004
2004 m. liepos 8 d.
dėl konkrečių referencinių kiekių tradiciniams operatoriams ir konkrečių išmokų netradiciniams operatoriams dėl papildomo bananų importo kiekio į naująsias valstybes nares laikotarpiui nuo 2004 m. gegužės 1 d. iki 2004 m. gruodžio 31 d. koregavimo koeficientų nustatymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2004 m. balandžio 28 d. Komisijos reglamentą (EB) Nr. 838/2004 dėl pereinamųjų priemonių bananų importui į Bendriją po Čekijos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo nustatymo (1), ir ypač į jo 6 straipsnio 2 dalį ir 7 straipsnio 1 dalį,
kadangi:
(1)
Reglamente (EB) Nr. 838/2004 nustatytas 300 000 tonų papildomas kiekis bananų importui į naujas valstybes nares laikotarpiui nuo 2004 m. gegužės 1 d. iki 2004 m. gruodžio 31 d., iš kurių 249 000 tonų tradiciniams operatoriams ir 51 000 tonų netradiciniams operatoriams.
(2)
Laukiant pagal Reglamento (EB) Nr. 414/2004 6 straipsnį (2) operatorių pateiktų dokumentų bei pagrindžiančių dokumentų kontrolės ir patikrinimo rezultatų arba naujose valstybėse narėse šiuo tikslu iki stojimo priimtų nacionalinių įstatymų, Reglamento (EB) Nr. 838/2004 5, 6 ir 7 straipsniuose numatyta, jog kiekvienam operatoriui konkrečiu atveju bus nustatomas laikinas referencinis kiekis arba išmoka, kad būtų galima išduoti importo sertifikatus gegužės mėnesio pradžioje pirmai papildomo kiekio daliai. Dėl to Reglamentas (EB) Nr. 839/2004 (3) nustato koregavimo koeficientus, reikalingus laikinų individualių kiekių operatoriams nustatymui.
(3)
Atlikus šią kontrolę, taikant pakeisto Reglamento (EB) Nr. 838/2004 6 ir 7 straipsnius, yra tikslinga nustatyti reikalingus koregavimo koeficientus, kad kompetentingos nacionalinės valdžios institucijos nustatytų konkrečius referencinius kiekius tradiciniams operatoriams ir specialias išmokas netradiciniams operatoriams laikotarpiui nuo 2004 m. gegužės 1 d. iki 2004 m. gruodžio 31 d.
(4)
Pagal nacionalinės valdžios institucijų pranešimus, visa konkrečių referencinių kiekių suma tradiciniams operatoriams siekia 574 641,499 tonų; visa netradicinių operatorių prašymų dėl specialių išmokų suma siekia 203 401,506 tonų.
(5)
Taigi, atsižvelgiant į papildomą kiekį ir į valstybių narių pranešimus, tikslinga nustatyti pirmiau minėtus koregavimo koeficientus. Tam, kad ūkio subjektai galėtų pateikti prašymus dėl sertifikatų antrai daliai 2004 m. liepos mėnesį, šio reglamento nuostatos privalo įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Dėl papildomo kiekio bananų importui į naujas valstybes nares laikotarpiui nuo 2004 m. gegužės 1 d. iki 2004 m. gruodžio 31 d., kaip nustatyta Reglamento (EB) Nr. 838/2004 3 straipsnyje,
a)
koregavimo koeficientas, taikytinas konkrečiam referenciniam kiekiui kiekvienam tradiciniam operatoriui, nurodytas pirmiau minėto reglamento 6 straipsnio 2 dalyje, yra 0,64964;
b)
koregavimo koeficientas, taikytinas kiekvieno netradicinio operatoriaus prašymui dėl specialios išmokos, minimas 7 straipsnio 1dalyje, yra 0,25073.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir yra tiesiogiai taikomas visose valstybėse narėse.
Priimta Briuselyje, 2004 m. liepos 8 d.